brennhår
Store norske leksikon,Biologi,Vitenskapsgrener i biologien,Botanikk,Planteanatomi,Plantenes vevsystemer,Hudvev hos planter
Brennhår er hår på planter som kan sprøyte gift inn i dyr som berører dem. Brennhår finnes blant annet hos mange arter i neslefamilien og familien Loasaceae. Hårenes struktur er dårlig kjent hos arter utenfor neslefamilien.
Brennhårene til artene i neslefamilien er encellede stivet av med kalk og kisel i celleveggen. Den nedre delen, som inneholder en sterk giftoppløsning, er kolbelignende utvidet. Den ytterste delen av håret er kuleformet. Ved berøring brytes kulen på brennhåret av, og hårspissen trenger inn i huden samtidig som innholdet sprøytes inn i såret.I Norge finnes brennhår hos de hjemlige artene i neslefamilien. Arten Wigandia urens i rubladfamilien og trærne i slekta Dendrocnide, blant annet utbredt i Australia og kjent som «stinging trees», er andre eksempler på arter med brennhår. Les mer i Store norske leksikon hår – botanikk poison ivy Hippomane giftige planter følsomme planter nesleceller